हादसे में दूसरा आंशिक रूप से घायल आरा शहर के चंदवा मोड़ के समीप घटी घटना
आरा। शहर के चंदवा मोड़ के समीप बीती रात ट्रक ने बाइक सवार दो युवकों को रौंद दिया। इनमें एक की मौत हो गई। जबकि दूसरा घायल हो गया। जानकारी के अनुसार मृतक टाउन थाना क्षेत्र के सिंगही खुर्द निवासी 25 वर्षीय विवेक कुमार सिंह है। वही जख्मी पावना निवासी विकास कुमार है। बताया जाता है कि विवेक अपने दोस्त विकास के साथ गृह प्रवेश में भाग लेने धोबी घाट गया था। वापस लौटने के क्रम में चंदवा के समीप ट्रक ने बाइक में ठोकर मार दिया। इसमें वह घायल हो गय। उसे इलाज के लिए सदर अस्पताल से पटना ले जाया गया। लेकिन रास्ते में ही उसने दम तोड़ दिया। शव का पोस्टमार्टम आरा सदर अस्पताल में कराया गया।